Yakobo Israeli

Yakobo au Israeli (kwa Kiebrania Yaʿaqov au Ya'ãqōb, kwa Kigiriki ᾿Ιακώβ, kwa Kilatini Iacob, kwa Kiarabu Yaʿqūb) katika Biblia ni mwana mdogo wa Isaka na Rebeka, hivyo ni mjukuu wa Abrahamu na Sara. 

Ndiye aliyezaa watoto wa kiume 12 (Reubeni, Simeoni, Lawi, Yuda, Dan, Naftali, Gad, Asheri, Isakari, Zebuluni, Yosefu na Benyamini) ambao ndio mababu wa makabila 12 ya taifa la Israeli: Reubeni, Simeoni, Lawi, Yuda, Dan, Naftali, Gad, Asheri, Isakari, Zebuluni, Yosefu (lililogawanyika kati ya kabila la Manase na kabila la Efraimu) na Benyamini.

Habari zake zinapatikana hasa katika kitabu cha Mwanzo.

Tangu kale anaheshimiwa kama mtakatifuhttps://www.santiebeati.it/dettaglio/92067.

Sikukuu yake huadhimishwa tarehe 24 DesembaMartyrologium Romanum.

Katika Biblia
Kadiri ya Mwa 25:19-34, Rebeka alimzalia Isaka watoto pacha wenye sura na silika tofauti, Esau na Yakobo. Wa kwanza analaumiwa hasa kwa kupuuzia baraka ya Mungu iliyokuwa haki ya kifunguamimba: kwa sahani ya dengu alikubali kukosa neema zile zote alizojitwalia Yakobo kwa imani yake (Eb 12:16-17).

Mwa 27 inasimulia jinsi Yakobo, akifundishwa na mama yake, alivyoweza kubarikiwa na baba. Ingawa uongo wake haukubaliki (Hos 12:3-5), Mungu alithibitisha baraka ya Isaka kadiri ya desturi yake ya kumpendelea mdogo: hivyo Yakobo, aliyekimbia nchi yake ana fimbo tu, alirudi miaka ishirini baadaye ana wake 4, watoto 11 na mifugo wengi ajabu (Mwa 32).

Kabla hajaingia nchi yake Mungu alishindana naye usiku kucha akalazimika kumbariki na kumtajia jina jipya, Israeli.

Baada ya kuishi katika nchi ya Kanaani, alimalizia maisha yake Misri alipohamia pamoja na wazao wake wote kutokana na njaa. Hata hivyo alidai akazikwe kwao, karibu na wazee wake, katika nchi aliyoahidiwa na Mungu kuwa itamilikiwa na wajukuu wake.

Picha

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

 Viungo vya nje 
 Jacob in International Standard Bible Encyclopedia
 Jacob in Jewish Encyclopedia
 Jacob in Catholic Encyclopedia
 Jacob in Loeb biblical family tree''

Jamii:Watu wa Biblia
Jamii:Watu wa Kurani
Jamii:watakatifu wa Israeli